અમદાવાદ ક્રાઈમ બ્રાન્ચને જાણકારી મળી હતી કે નલીન કોટડિયા મહારાષ્ટ્રના ધૂળે શહેર પાસેના કોઈક અંતરિયાળ વિસ્તારમાં સંતાયા છે. આ માહિતીને આધારે અમદાવાદ ક્રાઈમ બ્રાન્ચના પોલીસ ઈન્સપેક્ટર કિરણ ચૌધરી અને જે.એમ. ચાવડાને મહારાષ્ટ્ર રવાના કરવામાં આવ્યા હતા. શનિવારની મોડી રાતે અમદાવાદ ક્રાઈમ બ્રાન્ચ દ્વારા ચોક્કસ સ્થળે દરોડો પાડતા નલીન કોટડિયા ઉંધતા ઝડપાઈ ગયા હતા. કોટડિયાનો કબજો CID ક્રાઈમ બ્રાન્ચને સોંપી દેવામાં આવશે.